Türgi meedia: Chelsea loodab Oscari asendaja leida Bundesligast (0)
Londoni Chelsea on Türgi meedia andmetel teinud Leverkuseni Bayerile 20 miljoni euro suuruse pakkumise Hakan Calhanoglu eest.
Chelsea juhendaja Antonio Conte loodab 22-aastase türklase näol täita Hiinasse siirdunud Oscari poolt jäetud tühimikku. Oma fantastiliste karistuslöökide pärast tuntud Calhanoglu võib mängida nii ründaja aluse poolkaitsja kui ka ääreründaja positsioonil.
Lisaks Chelseale on mängija soetamisest huvitatud ka Manchester United. Calhanoglu kontraht Bundesliga klubiga lõppeb 2019. aastal. Leverkusen on andnud mõista, et jaanuarikuus nad ei ole nõus mängijat müüma.